**Banchiza**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

înc-o banchiză a trecut...

un marinar

cu mâna mi-a făcut

stăteam pe muntele de gheață

de șase luni

treceam

neștiutor prin viață

priveam

păzeam o boreală

cu un aspect ciudat de vară

și așteptam la o răscruce

banchiza

care mă va duce

către iubita mea

departe

să-i pun profilul

într-o carte

și-ngenuncheat

de viscolul din ierni

să-i dăruiesc

inelul

din licheni

adina v. – 27.10.2020